CELEX: 62021CN0481
Language: et
Date: 2021-08-04 00:00:00
Title: Kohtuasi C-481/21: Eelotsusetaotlus, mille on esitanud Verwaltungsgericht Wiesbaden (Saksamaa) 4. augustil 2021 – TX versus Saksamaa Liitvabariik

18.10.2021   
            
            
               ET
            
            
               Euroopa Liidu Teataja
            
            
               C 422/8
            
         
      Eelotsusetaotlus, mille on esitanud Verwaltungsgericht Wiesbaden (Saksamaa) 4. augustil 2021 – TX versus Saksamaa Liitvabariik
      (Kohtuasi C-481/21)
      (2021/C 422/11)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgericht Wiesbaden
      
         Põhikohtuasja pooled
      
      
         Kaebaja: TX
      
         Vastustaja: Bundesrepublik Deutschland, keda esindab Bundeskriminalamt
      
         Eelotsuse küsimused
      
      
                  1.
               
               
                  Kas direktiivi (EL) 2016/680 (1) artikli 15 lõiget 3 ja lõiget 1 koosmõjus artikliga 14 tuleb sama direktiivi artiklit 54 arvestades tõlgendada nii, et viidatud sätetega on kooskõlas riigisisesed õigusnormid, mis näevad ette, et
                  
                              a.
                           
                           
                              olukorras, kus andmetöötluse eest on kaasvastutavad mitu isikut, ei pea teatavaks tegema selle asutuse nime, kes säilitatud andmete eest tegelikult vastutab, ja
                           
                        
                              b.
                           
                           
                              kohtule ei pea teatavaks tegema andmetega tutvumise õiguse andmisest keeldumise sisulisi põhjusi?
                           
                        
            
                  2.
               
               
                  Kas juhul, kui esimese küsimuse punktidele a ja b vastatakse jaatavalt, on direktiivi (EL) 2016/680 artikli 15 lõige 3 ja lõige 1 kooskõlas Euroopa Liidu põhiõiguste harta (2) artiklis 47 sätestatud õigusega tõhusale õiguskaitsevahendile, olgugi et sellega võetakse kohtult võimalus
                  
                              a.
                           
                           
                              riigisisestele menetlusnormidele tuginedes kaasata mitmeastmelises haldusmenetluses täiendava menetlusosalisena menetlusse tegelikult vastutav asutus, kes peab andma andmetega tutvumiseks oma nõusoleku, ja
                           
                        
                              b.
                           
                           
                              sisuliselt kontrollida, kas andmetega tutvumise õiguse andmisest keeldumise tingimused on täidetud ja kas andmetega tutvumise õiguse andmisest keelduv asutus on neid nõuetekohaselt kohaldanud?
                           
                        
            
                  3.
               
               
                  Kas andmetega tutvumise õiguse andmisest keeldumisega ja seega põhiõiguste harta artiklis 47 sätestatud tõhusa õiguskaitse tagamata jätmisega sekkutakse ebaseaduslikult põhiõiguste harta artiklis 15 ette nähtud kutsevabadusse, kui säilitatud andmeid kasutatakse selleks, et väidetava julgeolekuohu tõttu võtta andmesubjektilt võimalus tegutseda valitud kutsealal?
               
            
         (1)  Euroopa Parlamendi ja nõukogu 27. aprilli 2016. aasta direktiiv (EL) 2016/680, mis käsitleb füüsiliste isikute kaitset seoses pädevates asutustes isikuandmete töötlemisega süütegude tõkestamise, uurimise, avastamise ja nende eest vastutusele võtmise või kriminaalkaristuste täitmisele pööramise eesmärgil ning selliste andmete vaba liikumist ning millega tunnistatakse kehtetuks nõukogu raamotsus 2008/977/JSK (ELT 2016, L 119, lk 89).
      
         (2)  ELT 2012, C 326, lk 391.